Vitė

Vitė (arba Didžioji Vitė) – Klaipėdos miesto dalis, esanti į šiaurės vakarus nuo Senamiesčio. Iš vakarų pusės ribojasi su Naujojo uosto, iš šiaurės su Janonio bei Dariaus ir Girėno, iš rytų su H. Manto, iš pietų su Daukanto ir Gegužės gatvėmis.

Istorija 

Vitė minima nuo XV a. pradžios – 1437 m. paminėta , tais metais mokėjusi 30 markių činšo, 1447 m. – 30 markių činšo už karčemą. 1540 m. Klaipėdos valsčiaus mokesčių mokėtojų sąrašuose atskirtos 2 Vitės – Didžioji Vitė ir Mažoji Vitė. Mažoji Vitė iš pradžių buvo pilį aptarnavęs žvejų kaimas, vėliau jame apsigyveno amatininkų, o Didžioji Vitė buvo valstybinių valstiečių kaimas. XVII a. abu kaimai laikyti žvejų kaimais. Paskutinį kartą Mažoji Vitė paminėta 1709–1710 m. maro aukų statistikoje ir 1756 m. – XVIII a. viduryje tikriausiai buvo integruota į Klaipėdos miestą. Didžiosios Vitės pavadinimas XVIII a. taip pat beveik nevartotas – ji buvo įvardijama valsčiaus kaimu Vite.

XIX a. pradžioje kaimas gavo savarankiškos komunos statusą ir buvo vadinamas Valdiškąja Vite () arba Karališkąja Vite (), kuri 1856 m. sausio 1 d. oficialiai prijungta prie Klaipėdos miesto.

Šaltiniai 

Klaipėdos miesto dalys
Panaikintos Klaipėdos miesto savivaldybės gyvenvietės